EELNÕU

**NARVA LINNAVALITSUS**

**MÄÄRUS**

# Sotsiaalteenuste maksumuse piirmäärade kinnitamine

Määrus kehtestatakse kohaliku omavalitsuse korralduse seaduse § 30 lõike 1 punkti 2 ja Narva Linnavolikogu 18.05.2017 määruse nr 8 „Raske ja sügava puudega lastele sotsiaalteenuste rahastamiseks eraldatud vahendite kasutamise kord“ § 2 lõike 3 alusel.

§ 1. Kinnitada järgmised raske või sügava puudega laste ja nende peredega seotud sotsiaalteenuste maksumuse piirmäärad ühe lapse kohta:

1. lapsehoiuteenus – 7,00 eurot/tund;
2. isikliku abistaja teenus – 3,00 eurot/tund, kuid mitte rohkem kui 2000,00 eurot aastas;
3. tugiisikuteenus lapsele – 5,60 eurot/tund;
4. tugiisikuteenus lapsele, kes õpib väljaspool Narvat asuvas koolis – 6,80 eurot/tund;
5. rehabilitatsiooniteenused – mitte rohkem kui 800,00 eurot aastas:
6. füsioterapeudi teenus – 20,00 eurot/tund;
7. tegevusterapeudi ja loovterapeudi teenus – 22,00 eurot/tund;
8. sotsiaaltöötaja teenus – 15,00 eurot/tund;
9. eripedagoogi teenus – 15,00 eurot/tund;
10. psühholoogi teenus – 15,00 eurot/tund;
11. logopeedi teenus – 18,00 eurot/tund.
12. invatransporditeenus:

1) haridusasutusse – mitte rohkem kui 2500,00 eurot aastas;

2) ravi- või rehabilitatsiooniasutusse – mitte rohkem kui 2000,00 eurot aastas;

1. eluruumi kohandamine – mitte rohkem kui 1500,00 eurot aastas.

§ 2. Tunnistada kehtetuks Narva Linnavalitsuse 29.11.2017 määrus nr 25 „Sotsiaalteenuste maksumuse piirmäärade kinnitamine“.

§ 3.Määrus jõustub seadusega sätestatud korras.

Tarmo Tammiste Ants Liimets

Linnapea Linnasekretär

**Õiend**

***Narva Linnavalitsuse määruse „Sotsiaalteenuste maksumuse piirmäärade kinnitamine“ eelnõu juurde***

Narva Linnavolikogu 18.05.2017 määruse nr 8 „Raske ja sügava puudega lastele sotsiaalteenuste rahastamiseks eraldatud vahendite kasutamise kord“ § 2 lõike 3 kohaselt teenuste maksumuse piirmäära kinnitab Narva Linnavalitsus.

Määruse eelnõuga on määratud tugiisikuteenuse lapsele, kes õpib väljaspool Narvat asuvas koolis maksumuse piirmäär ühe lapse kohta (sh 6,80 eurot/tund) seoses sellega, et sellisel juhul tekib vajadus keerulise ja mitmekülgse tugiisikuteenuse järele.

Eeltoodu alusel taotleb Narva linna Sotsiaalabiamet Narva Linnavalitsuse 29.11.2017 määruse nr 25 kehtetuks tunnistamist ning uue määruse „Sotsiaalteenuste maksumuse piirmäärade kinnitamine“ kinnitamist.

Tatjana Patsanovskaja

direktori kohusetäitja

A. Ivanov

peaspetsialist